Walter Wild

Walter Wild a l'é stàit fotbaleur e dirigent sportiv anglèis a la fin dël sécol ch'a fa XIX e l'é 'dcò stàit prim pressident dël FC Barslon-a.

Wild a l'é stàit fondador dël Barça, nàit dòp n'adunansa al gimnasi Solé 'd Barslon-a aj 29 ëd novèmber dël 1899. Elegiù pressident, Wild a l'ha avù cost ufissi fin-a aj 25 d'avril dël 1901 e soa ca (ant la calle Princesa 'd Barslon-a) a l'era la sede dla sossietà.

A j'8 dë dzèmber dël 1899 a l'ha partessipà a la prima partìa dla stòria dël Barça contra na selession ëd sitadin anglèis ch'a vivìo ant la capital catalan-a. Coma fotbaleur a l'ha giugà 10 partìe da difensor e coma pressident a l'ha trovà 'l prim camp ëd la società (col ëd l'Hotel Casanovas). 

Wild a l'ha chità sò ufissi aj 13 dë dzèmber dël 1901 përchè a dovìa chité Barslon-a për andé torna a travajé a sò pais; a l'é stàit pressident për 513 di e quand a l'ha chità sò pòst a l'é stàit nominà sòcio onorari ansema al giugador Otto Maier.

Sinquant'ani dòp a la sossietà a l'é ruvà na litra 'd Wild che da Londra a vorìa 'd neuve dzora la società che a l'avìa fondà. Ij dirigent ëd cola época, guidà da Agustì Montal i Galobart, a l'han anvitalo a le selebrassion për ij 50 ani dël FC Barslon-a. Ruvà a lë stadio ëd Les Corts (stadio dël Barça anans dël Camp Nou) Wild a l'é stàit arseivù dal gran batiman dël pùblich e a l'ha dit che col moment-lì a l'era la gòj pì granda 'd soa vita.

Wild, Walter